Eduard Novak a devenit, oficial, membru UDMR: "Cred cu tărie că fac parte din cea mai buna echipă".
Ministrul Tineretului și Sportului, Eduard Novak, a devenit miercuri membru al UDMR.
Ministrul Tineretului și Sportului, Eduard Novak, a anunțat miercuri pe Facebook că a devenit "oficial membru UDMR"."Le mulțumesc pentru încrederea maximă pe care mi-au acordat-o, pentru sprijin și pentru șansă. Cred cu tărie că fac parte din cea mai buna echipă, care a adus atâta plus valoare politicii din România. Împreună, vom realiza lucruri minunate, nu am nicio îndoială", a adăugat Novak pe rețeaua de socializare.Eduard Novak a fost propunerea UDMR pentru Ministerul Tineretului şi Sportului. La momentul propunerii, acesta era preşedinte al Federaţiei Române de Ciclism.